b"\n_START_ARTICLE_\nAdurant\n_START_PARAGRAPH_\nAdurant je bila najju\xc5\xbenej\xc5\xa1a reka izmed sedmih rek Ossirianda in kot taka ozna\xc4\x8devala ju\xc5\xbeno mejo de\xc5\xbeele. Izvirala je v Sinjem pogorju, iztekala pa se je, kot vse Ossiriandske reke, v veletok Gelion, ta pa v Veliko morje, natan\xc4\x8dneje ju\xc5\xbeno od gozdov Taur-im-Duinath. V Adurantu je le\xc5\xbeal tudi otok Tol Galen, kjer sta svoje poslednje dni \xc5\xbeivela Beren in L\xc3\xbathien. Posledica otoka je bil dvojni tok, po katerem je dobila reka tudi ime, saj je dobeseden prevod izraza adurnat iz sindar\xc5\xa1\xc4\x8dine prav 'vodni tok'. Reka je bila uni\xc4\x8dena na koncu Prve dobe, v Bitki Jeze."